**LITGRID AB**

**SPECIALIOSIOS PIRKIMO SĄLYGOS**

*110/10 kV Suginčių TP 110 kV skirstyklos rekonstrukcijos projektavimo paslaugų pirkimas*

2024 m. lapkričio 4 d.

# **BENDROSIOS NUOSTATOS**

* 1. Vykdomas atviras konkursas.
  2. Vykdomas Tarptautinis pirkimas.
  3. Pirkimas vykdomas CVP IS priemonėmis*.* Bet kokia informacija, Pirkimo sąlygų paaiškinimai, pranešimai ar kitas Perkančiojo subjekto ir Tiekėjų susirašinėjimas vykdomas tik šiomis priemonėmis.
  4. Sprendimo neatlikti pirkimo naudojantis centralizuotų pirkimų katalogu pagrindimas: Pirkimo objektas yra įtrauktas į CPO katalogą, tačiau CPO kataloge siūlomas pirkimo objektas neatitinka LITGRID AB poreikių.
  5. Tiekėjams neleidžiama pateikti alternatyvių pasiūlymų.
  6. Pirkimo metu nebus kviečiami Komisijos posėdžiuose stebėtojo teisėmis dalyvauti valstybės ir savivaldybių institucijų ar įstaigų atstovai.
  7. Tiesioginio atsiskaitymo su Subtiekėjais ir Ūkio subjektais, kurių pajėgumais remiamasi, tvarka nurodyta Sutarties projekte.

# **PIRKIMO OBJEKTAS**

* 1. Pirkimo objektas – 110/10 kV Suginčių TP 110 kV skirstyklos rekonstrukcijos projektavimo paslaugos.
  2. Pirkimo objekto aprašymas pateikiamas Techninėje specifikacijoje.
  3. Pirkimo objektas į Pirkimo objekto dalis neskaidomas.
  4. Pirkimo objektas susijęs su nacionaliniu saugumu. Tiekėjas privalo įsipareigoti, kad jo siūlomos prekės (įskaitant jų gamintojus), paslaugos ar darbai nekels grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte ir:

2.4.1. nebus sutrikdytas Perkančiojo subjekto valdomos ryšių ir informacinės infrastruktūros, kuri yra reikšminga Perkančiojo subjekto veiklai, funkcionavimas;

2.4.2. nebus sutrikdyta Perkančiojo subjekto, kaip nacionaliniam saugumui svarbios įmonės, veikla;

2.4.3. nebus siekiama išgauti valstybės ir tarnybos paslaptį sudarančią ar kitą neviešą (Perkančiojo subjekto konfidencialią) informaciją.

* 1. Dėl Pirkimo objekto bus vykdoma apžiūra. Tiekėjai, norintys apžiūrėti objektą, turi iki 2024 m. lapkričio 15 (imtinai) Lietuvos laiku CVP IS susirašinėjimo priemonėmis kreiptis į Perkantįjį subjektą, nurodydami apžiūroje ketinančių dalyvauti asmenų pareigas, vardus ir pavardes bei preliminarų apžiūros laiką (Perkantysis subjektas turi teisę keisti apžiūros laiką). Perkantysis subjektas atsakydamas į kiekvieno Tiekėjo tokį prašymą, nurodys kiekvienam Tiekėjui apžiūros laiką. Objekto apžiūrą planuojama vykdyti 2024 m. lapkričio 19 d. Perkantysis subjektas objekto apžiūros metu neatsakinės į jokius Tiekėjų klausimus. Klausimus po objekto apžiūros bus galima pateikti CVP IS susirašinėjimo priemonėmis.
  2. Perkantysis subjektas nenumato rengti susitikimų su Tiekėjais dėl Pirkimo sąlygų paaiškinimų.

2.8. Jeigu Perkantysis subjektas gaus klausimų dėl Pirkimo dokumentų, į kuriuos atsakant reikės pateikti konfidencialią Perkančiojo subjekto informaciją, Perkantysis subjektas tokią informaciją pateiks CVP IS susirašinėjimo priemonėmis kiekvienam Tiekėjui asmeniškai. Tiekėjas, norėdamas susipažinti su tokia informacija, privalės CVP IS susirašinėjimo priemonėmis atsiųsti prašymą ir užpildytą bei pasirašytą Konfidencialumo įsipareigojimą (SPS 11 priedą).

# **TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI**

3.1. Tiekėjų pašalinimo pagrindų nebuvimas ir kvalifikacija yra tikrinami šiame Pirkime. Tiekėjai privalo pateikti Pasiūlymą (SPS 1 priedas) ir Europos bendrąjį viešųjų pirkimų dokumentą[[1]](#footnote-2) (toliau – EBVPD) (SPS 2 priedas) ir kitus dokumentus, nurodytus SPS 5.2. punkte. Kvalifikacijos atitiktį, pašalinimo pagrindų nebuvimą pagrindžiančius dokumentus ir kitus prašomus dokumentus, nurodytus šio punkto 1, ir *2 lentelėse*, bus prašoma pateikti tik iš Tiekėjo, kuris pagal sudarytą pasiūlymų eilę, pateikė ekonomiškai naudingiausią pasiūlymą.

1 lentelė

|  |  |  |
| --- | --- | --- |
| **Eil. Nr.** | **Tiekėjo pašalinimo pagrindai** | **Pateikiami dokumentai** |
|  | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame Pirkime, ir Perkantysis subjektas dėl to turi įtikinamų duomenų. | PATEIKIAMA:  Su Pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: https://ec.europa.eu/tools/ecertis/. |
|  | Tiekėjas Pirkimo metu pateko į interesų konflikto situaciją, kaip apibrėžta PĮ 33 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Komisijos ar Perkančiojo subjekto sprendimus ir šių sprendimų pakeitimas prieštarautų PĮ nuostatoms. | PATEIKIAMA:  Su Pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: https://ec.europa.eu/tools/ecertis/. |
|  | Pažeista konkurencija, kaip nustatyta PĮ 39 straipsnio 3 ir 4 dalyse, ir atitinkamos padėties negalima ištaisyti. | PATEIKIAMA:  Su Pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: https://ec.europa.eu/tools/ecertis/. |
|  | Tiekėjas Pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir Perkantysis subjektas gali tai įrodyti bet kokiomis teisėtomis priemonėmis, arba Tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu Tiekėjas taip pat pašalinamas iš Pirkimo procedūros, kai ankstesnių procedūrų, atliktų VPĮ, Lietuvos Respublikos viešųjų pirkimų, atliekamų gynybos ir saugumo srityje, įstatymo, PĮ ar Lietuvos Respublikos koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba Tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal Viešųjų pirkimų įstatymo 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu Tiekėjas taip pat pašalinamas iš Pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | PATEIKIAMA:  Su Pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Priimant sprendimus dėl Tiekėjo pašalinimo iš Pirkimo procedūros šiame punkte nurodytu pašalinimo pagrindu, be kita ko, atsižvelgiama į pagal VPĮ 52/PĮ63 straipsnį skelbiamą informaciją: https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: https://ec.europa.eu/tools/ecertis/. |
|  | Tiekėjas Pirkimo metu ėmėsi neteisėtų veiksmų, siekdamas daryti įtaką Perkančiojo subjekto sprendimams, gauti konfidencialios informacijos, kuri suteiktų jam neteisėtą pranašumą Pirkimo procedūroje, ar teikė klaidinančią informaciją, kuri gali daryti esminę įtaką Perkančiojo subjekto sprendimams dėl Tiekėjų pašalinimo, jų kvalifikacijos vertinimo, laimėtojo nustatymo, ir Perkantysis subjektas gali tai įrodyti bet kokiomis teisėtomis priemonėmis. | PATEIKIAMA:  Su Pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: https://ec.europa.eu/tools/ecertis/. |
|  | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar PĮ, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Lietuvos Respublikos civilinio kodekso 6.217 straipsnyje, dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad Tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas Perkančiojo subjekto sprendimas, kad Tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu Tiekėjas taip pat pašalinamas iš Pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | PATEIKIAMA:  Su Pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Priimant sprendimus dėl Tiekėjo pašalinimo iš pirkimo procedūros šiame punkte nurodytu pašalinimo pagrindu, atsižvelgiama į pagal VPĮ 91/PĮ 99 straipsnį skelbiamą informaciją: https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/  https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: https://ec.europa.eu/tools/ecertis/. |
|  | Tiekėjas yra padaręs rimtą profesinį pažeidimą, dėl kurio Perkantysis subjektas abejoja Tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | PATEIKIAMA:  Su Pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Priimant sprendimus dėl Tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  [Finansinių ataskaitų nepateikimas gali tapti kliūtimi dalyvauti viešuosiuose pirkimuose - Viešųjų pirkimų tarnyba (lrv.lt)](https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/)  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: <https://ec.europa.eu/tools/ecertis/>. |
|  | Tiekėjas yra padaręs rimtą profesinį pažeidimą, dėl kurio Perkantysis subjektas abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | PATEIKIAMA:  Su Pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją.  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: <https://ec.europa.eu/tools/ecertis/>. |

2 lentelė

| **Eil. Nr.** | **Kvalifikacijos reikalavimas** | **Pateikiami dokumentai** |
| --- | --- | --- |
|  | Ypatingo statinio projekto rengimo vadovavimui turi būti skiriamas **ypatingojo statinio projekto vadovas** (tas pats asmuo gali vykdyti 1 ir 2 punktuose nurodytų specialistų funkcijas), turintis teisę eiti šias pareigas pagal žemiau pateiktus reikalavimus:  1.1. Reikalavimas pagal STR 1.01.03:2017:   * **statinių kategorija** *— ypatingieji statiniai;* * **statinių grupė** *—* *inžineriniai tinklai: elektros tinklai (110 kV).*   1.2. Darbams atlikti paskirtas specialistas turi turėti ne mažesnę kaip 2 (dvejų) metų vadovavimo ypatingų statinių inžinerinių tinklų techninio arba techninio darbo projektų rengimo patirtį.  Laikoma, kad ypatingojo statinio projekto vadovo veikla prasideda nuo jo paskyrimo (pasamdymo) vadovauti konkrečiam projektui dienos ir trunka iki statybą leidžiančių dokumentų gavimo dienos ir/arba statybos užbaigimo akto išdavimo dienos ir/arba deklaracijos apie statybos užbaigimą pasirašymo dienos (jeigu tai numatyta projektavimo darbų rangos sutartyje). | PATEIKIAMA:  1. Valstybės įmonės Statybos sektoriaus vystymo agentūros atestato skaitmeninę kopiją. Jeigu Tiekėjas yra registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Komisija tikrina duomenis pati (www.ssva.lt). Jeigu dėl sistemos techninių trikdžių Komisija neturės galimybės patikrinti neatlygintinai prieinamų duomenų apie Tiekėją, ji turės teisę prašyti Tiekėjo pateikti nustatyta tvarka išduotą dokumentą, patvirtinantį atitiktį šiam reikalavimui;  **PASTABA.** Užsienio (t. y. Europos Sąjungos, Šveicarijos Konfederacijos arba valstybės, pasirašiusios Europos Ekonominės erdvės sutartį) Tiekėjas pateikia Tiekėjo registravimo valstybės kompetentingos institucijos išduoto atitinkamo atestato, licencijos, leidimo ar kito dokumento bei Teisės pripažinimo pažymos (jei pasiūlymą teikia užsienio Tiekėjas, turintis teisę vykdyti atitinkamus darbus ne Lietuvos Respublikoje, turi būti pateikti patvirtinantys dokumentai, jog fizinis asmuo kreipėsi į Statybos sektoriaus vystymo agentūrą dėl teisės pripažinimo dokumento išdavimo (kaip tai numatyta STR 1.02.01:2017 VIII ir IX skyriuose)), skaitmenines kopijas. Tokiu atveju, kai užsienio Tiekėjas įrodymui pateikia ne Teisės pripažinimo dokumentą, o kitus dokumentus, Teisės pripažinimo dokumentą jis privalės pateiki iki Pirkimo sutarties sudarymo.  2. Tiekėjo vadovo (įgalioto atstovo) pasirašytos **SPS 9 priede** nustatytos formos specialistų sąrašo skaitmeninę kopiją.  3. Ypatingo statinio projekto vadovo šiame punkte reikalaujamą ne mažesnę kaip 2 metų patirtį atliekant ypatingo statinio projekto vadovo funkcijas pagrįsti dokumentų skaitmenines kopijas:  3.1. Tiekėjo įsakymus ar kitus tvarkomuosius dokumentus dėl asmens paskyrimo ypatingojo statinio projekto vadovu ir statybą leidžiančius dokumentus, jei ypatingojo statinio projekto vadovas vykdė funkcijas iki statybą leidžiančio dokumento gavimo dienos;  Arba  3.2. Tiekėjo įsakymus ar kitus tvarkomuosius dokumentus dėl asmens paskyrimo ypatingojo statinio projekto vadovu ir statybos užbaigimo aktus (nepriklausomai ar darbai buvo atlikti Perkančiojo subjekto užsakymu), kuriuose nurodytas ypatingo statinio projekto vadovas, jei ypatingojo statinio projekto vadovas vykdė funkcijas nuo projekto pradžios iki statybos užbaigimo akto gavimo dienos ir/arba deklaracijos apie statybos užbaigimą pasirašymo dienos;  Arba  3.3. Kitus dokumentus, įrodančius, kad ypatingo statinio projekto vadovas turi reikalaujamą patirtį.  **Su Pasiūlymu pateikiamas tik EBVPD**. |
|  | Ypatingo statinio projekto vykdymo priežiūros vadovavimui turi būti skiriamas **ypatingojo statinio projekto vykdymo priežiūros vadovas (**tas pats asmuo gali vykdyti 1 ir 2 punktuose nurodytų specialistų funkcijas), turintis teisę eiti šias pareigas pagal žemiau pateiktus reikalavimus:  2.1. Reikalavimas pagal STR 1.01.03:2017:   * **statinių kategorija** *—* *ypatingieji statiniai;*      * **statinių grupė** *—*  *inžineriniai tinklai: elektros tinklai (110 kV).* | PATEIKIAMA:  1. Valstybės įmonės Statybos sektoriaus vystymo agentūros atestato skaitmeninę kopiją. Jeigu Tiekėjas yra registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Komisija tikrina duomenis pati (nurodomas tinklapis konkretus). Jeigu dėl sistemos techninių trikdžių Komisija neturės galimybės patikrinti neatlygintinai prieinamų duomenų apie Tiekėją, ji turės teisę prašyti Tiekėjo pateikti nustatyta tvarka išduotą dokumentą, patvirtinantį atitiktį šiam reikalavimui;  **PASTABA.** Užsienio (t. y. Europos Sąjungos, Šveicarijos Konfederacijos arba valstybės, pasirašiusios Europos Ekonominės erdvės sutartį) Tiekėjas pateikia Tiekėjo registravimo valstybės kompetentingos institucijos išduoto atitinkamo atestato, licencijos, leidimo ar kito dokumento bei Teisės pripažinimo pažymos (jei pasiūlymą teikia Tiekėjas, turintis teisę vykdyti atitinkamus darbus ne Lietuvos Respublikoje, turi būti pateikti patvirtinantys dokumentai, jog fizinis asmuo kreipėsi į Statybos sektoriaus vystymo agentūrą dėl Teisės pripažinimo dokumento išdavimo (kaip tai numatyta STR 1.02.01:2017 VIII ir IX skyriuose)), skaitmenines kopijas. Tokiu atveju, kai užsienio Tiekėjas įrodymui pateikia ne Teisės pripažinimo dokumentą, o kitus dokumentus, Teisės pripažinimo dokumentą jis privalės pateiki iki Pirkimo sutarties sudarymo.  2. Tiekėjo vadovo (įgalioto atstovo) pasirašytos **SPS 9 priede** nustatytos formos specialistų sąrašo skaitmenines kopijas.  **Su Pasiūlymu pateikiamas tik EBVPD**. |
|  | Tiekėjas turi turėti teisę atlikti inžinerinius geologinius (geotechninius) tyrimus (Lietuvos Respublikos Žemės gelmių įstatymo 7 str.). | PATEIKIAMA:  Lietuvos geologijos tarnybos prie Aplinkos ministerijos leidimo skaitmeninę kopiją.  **PASTABA.** Jeigu pasiūlymą teikiaužsienio (t. y. Europos Sąjungos, Šveicarijos Konfederacijos arba valstybės, pasirašiusios Europos Ekonominės erdvės sutartį) Tiekėjas, jis gali pateikti Tiekėjo registravimo valstybės kompetentingų institucijų išduoto atitinkamo atestato (licencijos, leidimo ar kitų dokumentų) bei dokumento, patvirtinančio, jog Tiekėjas kreipėsi į Lietuvos geologijos tarnybą dėl leidimo išdavimo, skaitmenines kopijas. Tokiu atveju, Lietuvos geologijos tarnybos leidimo skaitmeninę kopiją jis privalės pateiki iki Pirkimo sutarties sudarymo.  **Su Pasiūlymu pateikiamas tik EBVPD**. |
|  | Tiekėjas turi bent 1 (vieną) specialistą turintį teisę atlikti:   * inžinerinius geodezinius tyrinėjimus (parengti topografinį planą (topo nuotrauką). | PATEIKIAMA:  1. Tiekėjo vadovo (įgalioto atstovo) pasirašytos **SPS 9 priede** nustatytos formos specialistų sąrašo skaitmeninę kopiją;  2. Nacionalinės žemės tarnybos prie Lietuvos žemės ūkio ministerijos pažymos apie išduotą atitinkamos kvalifikacijos pažymėjimą, suteikiantį teisę atlikti šiame punkte nurodytus darbus, skaitmenines kopijas. Jeigu Tiekėjas yra registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Komisija tikrina duomenis pati (nurodomas tinklapis konkretus). Jeigu dėl sistemos techninių trikdžių Komisija neturės galimybės patikrinti neatlygintinai prieinamų duomenų apie Tiekėją, ji turės teisę prašyti Tiekėjo pateikti nustatyta tvarka išduotą dokumentą, patvirtinantį atitiktį šiam reikalavimui.  **PASTABA.**  Užsienio (t. y. Europos Sąjungos, Šveicarijos Konfederacijos arba valstybės, pasirašiusios Europos ekonominės erdvės sutartį) Tiekėjai pateikia Tiekėjo registravimo valstybės kompetentingų institucijų išduotų atitinkamų atestatų, licencijų, leidimų ar kitų dokumentų skaitmenines kopijas.  **Su Pasiūlymu pateikiamas tik EBVPD**. |
|  | 5.1. Inžinerinių geologinių (geotechninių) tyrimų ir kitų pagal poreikį darbų vykdymui ir priežiūrai tiekėjas turi turėti teisę atlikti šiuos darbus (Lietuvos Respublikos energetikos įstatymo 22 str.):  1. Elektros perdavimo linijų iki 400 kV įtampos eksploatavimo darbus arba Elektros perdavimo linijų iki 400 kV įtampos remonto darbus;  2. Elektros skirstyklų ir pastočių iki 400 kV įtampos technologinio valdymo ir techninės priežiūros darbus;  3. Elektros skirstyklų ir pastočių iki 400 kV įtampos remonto darbai ;  arba    1. Elektros tinklo iki 110 kV įtampos remonto darbus;  2. Elektros tinklo iki 110 kV įtampos technologinio valdymo ir techninės priežiūros darbus.  5.2. Inžinerinių geologinių (geotechninių) tyrimų ir kitų pagal poreikį darbų vykdymui ir priežiūrai tiekėjas turi turėti:  5.2.1. ne mažiau kaip 1 (vieną) darbų vadovą, turintį apsaugos nuo elektros kvalifikacijos AK (110 kV arba aukštesnės įtampos) kategoriją;  5.2.2. ne mažiau kaip 1 (vieną) darbų vykdytoją/prižiūrintįjį, turintį apsaugos nuo elektros kvalifikacijos VK (110 kV arba aukštesnės įtampos) kategoriją. | PATEIKIAMA:  1. Valstybinės energetikos reguliavimo tarybos atestato (Valstybinės energetikos inspekcijos prie Energetikos ministerijos, jeigu buvo išduotas iki 2019-07-01) skaitmeninę kopiją. Jeigu Tiekėjas yra registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Komisija tikrina duomenis pati (https://www.licencijavimas.lt/lis-eppapp/public). Jeigu dėl sistemos techninių trikdžių Komisija neturės galimybės patikrinti neatlygintinai prieinamų duomenų apie Tiekėją, ji turės teisę prašyti Tiekėjo pateikti nustatyta tvarka išduotą dokumentą, patvirtinantį atitiktį šiam reikalavimui.  PASTABA.  Jei Užsienio (t. y. Europos Sąjungos, Šveicarijos Konfederacijos arba valstybės, pasirašiusios Europos Ekonominės erdvės sutartį) Tiekėjas neturi Valstybinės energetikos reguliavimo tarybos atestato (Valstybinės energetikos inspekcijos prie Energetikos ministerijos atestato, jeigu atestatas buvo išduotas iki 2019-07-01), tai gali pateikti Tiekėjo registravimo valstybės kompetentingų institucijų išduoto dokumento, suteikiančio teisę vykdyti atitinkamus darbus ne Lietuvos Respublikoje, ir dokumento/ų patvirtinančio/čių, jog Tiekėjas kreipėsi į Valstybinės energetikos reguliavimo tarybą dėl atestato išdavimo, skaitmenines kopijas. Tokiu atveju, kai užsienio Tiekėjas įrodymui pateikia ne Valstybinės energetikos reguliavimo tarybos (Valstybinės energetikos inspekcijos) išduotą atestatą, o kitus dokumentus, Valstybinės energetikos reguliavimo Tarybos atestatą jis privalės pateikti per Perkančiojo subjekto nustatytą protingą terminą.  2. Tiekėjo vadovo (įgalioto atstovo) pasirašytą pirkimo sąlygų <...> priedo <...> priede nustatytos formos specialistų sąrašo skaitmeninę kopiją;  3. Energetikos darbuotojo kvalifikacijos atestato (pažymėjimo) ar kitų lygiaverčių dokumentų skaitmenines kopijas. |
|  | Tiekėjas turi pasiūlyti ne mažiau kaip vieną BIM koordinatorių arba BIM vadovą, kuris turi atitikti tokius reikalavimus:   * Ėjo BIM koordinatoriaus arba BIM vadovo pareigas ne mažiau kaip 1 (viename) projekte, kuriame parengė techninį projektą ir (arba) techninį darbo projektą taikant statinio informacinį modeliavimą (BIM) ne mažesniu nei LOD 300 (techninio projekto\*) detalumo lygiu (nauja statyba arba rekonstrukcija).   *\* Techninio projekto detalumo lygis - statinio modelio detalumas, kuriame tiksliai vaizduojami pagrindiniai elementų matmenys, jų kiekiai, sujungimo mazgai, vieta ir orientacija ir kita informacija atitinkanti techninio projekto detalumą pagal STR1.04.04:2017 keliamus reikalavimus.* | PATEIKIAMA:  Tiekėjo vadovo (įgalioto atstovo) pasirašyto **SPS 9 priede** nustatytos formos specialistų sąrašo skaitmeninė kopija.  **Su Pasiūlymu pateikiamas tik EBVPD**. |
|  | Tiekėjas per paskutinius 5 metus iki Pasiūlymų pateikimo termino pabaigos yra įvykdęs 110 kV ar aukštesnės įtampos elektros energetikos objektuose projektavimo paslaugas, kurių bendra vertė ne mažesnė kaip 100 000 Eur (be PVM) ir kurių atlikimas ir galutiniai rezultatai tinkami. | Perkančiajam subjektui pareikalavus, Tiekėjas pateikia:  Per paskutinius 5 metus suteiktų paslaugų sąrašas (**užpildant SPS 8 priedą**) kartu su užsakovų (tiek viešųjų, tiek privačiųjų asmenų) pažymomis, apie tai, kad svarbiausių darbų atlikimas ir galutiniai rezultatai buvo tinkami. Pažymose turi būti nurodyta darbų atlikimo vertė, data ir vieta, ar darbai buvo atlikti ir užbaigti pagal darbų atlikimą reglamentuojančių teisės aktų bei pirkimo sutarties reikalavimus.  **Su Pasiūlymu pateikiamas tik EBVPD.** |

* 1. Kai vieną Pasiūlymą pateikia Tiekėjas/Tiekėjų grupė, tai Tiekėjas/ visi Tiekėjų grupės nariai privalo neturėti SPS 3.1 punkto 1 lentelės 1-7 punktuose nurodytų pašalinimo pagrindų. Jei pasitelkiami Ūkio subjektai, kurių pajėgumais remiamasi Kvalifikacijos reikalavimų atitikimui, įskaitant specialistus, kurių Tiekėjas neketina įdarbinti, tai jie taip pat privalo atitikti SPS 1 lentelės 1-7 punktuose nurodytų pašalinimo pagrindų nebuvimą.
  2. Reikalavimai Kvalifikacijos reikalavimų atitikimui:

3.3.1. Jei keliamas reikalavimas ***dėl teisės verstis veikla***:

1. jeigu Pasiūlymą Tiekėjų grupė – reikalavimą turi atitikti kiekvienas Tiekėjų grupės narys, pagal jų prisiimamus įsipareigojimus Sutarčiai vykdyti;
2. Tiekėjas gali remtis kitų ūkio subjektų pajėgumais tik tuomet, kai Ūkio subjektai, kurių pajėgumais remiamasi, patys tieks prekes, teiks paslaugas ar atliks darbus, kuriems reikia jų pajėgumų;
3. Subtiekėjai, kuriuos Tiekėjas pasitelks Sutarties vykdymui (kurių pajėgumais Tiekėjas nesiremia, kad atitiktų Pirkimo dokumentuose nustatytus Kvalifikacijos reikalavimus), privalo turėti teisę verstis ta veikla, kuriai jie pasitelkiami.

3.3.2. Jei keliamas finansinio ir ekonominio pajėgumo reikalavimas ***dėl pajamų***:

1. jeigu Pasiūlymą teikia Tiekėjų grupė – reikalavimą turi atitikti visi kartu (pajėgumai sumuojami);
2. Tiekėjas gali remtis kitų ūkio subjektų pajėgumais: reikalavimą turi atitikti visi kartu (šių ūkio subjektų pajėgumai gali būti sumuojami su Tiekėjo pajėgumais);
3. Subtiekėjams šis reikalavimas nekeliamas.

3.3.3. Jei keliamas finansinio ir ekonominio pajėgumo reikalavimas ***dėl profesinės civilinės atsakomybės draudimo***:

1. profesiniu civilinės atsakomybės draudimu privalo būti apsidraudęs Tiekėjas, kiekvienas Tiekėjų grupės narys, Ūkio subjektai, kurių pajėgumais remiamasi, Subtiekėjai, jeigu jie vykdys veiklą pagal Sutartį, kuriai taikomi reikalavimai dėl profesinio civilinės atsakomybės draudimo. Kitais ūkio subjektais Tiekėjas gali remtis, kad atitiktų šį reikalavimą, tik tokiu atveju, jei tie ūkio subjektai patys atliks veiklas, kurioms reikia profesinio civilinės atsakomybės draudimo.

3.3.4. Jei keliamas techninio ir profesinio pajėgumo reikalavimas ***dėl Tiekėjo patirties***:

1. jeigu pasiūlymą teikia Tiekėjų grupė – reikalavimą turi atitikti visi Tiekėjų grupės nariai kartu (Tiekėjų grupės narių turima patirtis sumuojama), atsižvelgiant į jų prisiimamus įsipareigojimus;
2. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą Sutarties dalį, kuriai reikia jų turimų pajėgumų;
3. Subtiekėjams šis reikalavimas nekeliamas.

3.3.5. Jei keliamas techninio ir profesinio pajėgumo reikalavimas ***dėl Tiekėjo ar jo personalo išsilavinimo ir profesinės kvalifikacijos:***

1. jeigu pasiūlymą teikia Tiekėjų grupė – reikalavimą turi atitikti Tiekėjų grupės nario specialistai, atsižvelgiant į jų prisiimamus įsipareigojimus Sutarčiai vykdyti;
2. Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą Sutarties dalį, kuriai reikia jų turimų pajėgumų;
3. Subtiekėjai - jei Tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti Subtiekėjus (jo specialistus), Subtiekėjų specialistai privalo atitikti keliamus reikalavimus, jeigu Subtiekėjai (jų darbuotojai) patys vykdys tą Sutarties dalį, kuriai reikia nustatytos kvalifikacijos.
   1. Tiekėjui, Tiekėjų grupės nariui arba Ūkio subjektui, kurio pajėgumais remiamasi, nedraudžiama remtis sutartimi, kurią jie vykdė ne vieni, bet kartu su kitais ūkio subjektais, tačiau tokiu atveju bus vertinami tik to Tiekėjo, Tiekėjų grupės nario arba Ūkio subjekto, kurio pajėgumais remiamasi, atlikti darbai, suteiktos paslaugos, pristatytos prekės bei jų apimtis ir vertė, o ne visas vykdytos sutarties objektas.
   2. Kvalifikacija turi būti įgyta iki Pasiūlymų pateikimo termino pabaigos.

3.6. Tiekėjas/Tiekėjų grupės narys ir kiekvienas Ūkio subjektas, kurio pajėgumais remiamasi grindžiant atitiktį Kvalifikacijos reikalavimams (išskyrus Subtiekėjus, kurių pajėgumais nesiremiama pagrindžiant atitiktį Kvalifikacijos reikalavimams), užpildo ir pasirašo atskirą EBVPD. Specialistui, kurio pajėgumais Tiekėjas remiasi, kuris nėra Tiekėjo darbuotojas ir kurį Tiekėjas ketina įdarbinti (Kvazisubtiekėjas), pildyti ir pasirašyti atskiro EBVPD nereikia. Tiekėjas, pateikdamas užpildytą ir pasirašytą EBVPD, deklaruoja, kad jo pasitelkti specialistai atitinka specialistui keliamus reikalavimus, tačiau su Pasiūlymu reikia pateikti SPS 5 priedo 2 priedėlį (Kvazisubtiekėjo sutikimą būti įdarbintu). Jeigu Tiekėjas neplanuoja specialisto įdarbinti, tokiu atveju toks specialistas Pasiūlyme nurodomas kaip Ūkio subjektas, kurio pajėgumais remiamasi Kvalifikacijos reikalavimų atitikimo pagrindimui, bei pateikiamas jo užpildytas ir pasirašytas EBVPD.

3.7. Tiekėjas, kurio bus prašoma pateikti kvalifikaciją pagrindžiančius dokumentus, su kvalifikacijos dokumentais turi pateikti įrodymus (išrašus iš darbo sutarčių ar pan., kuriuose matytųsi vardas, pavardė, sutarties data), jog SPS 2 lentelės 1, 2, 4 ir 6 punktų reikalavimams pagrįsti siūlomi specialistai yra Tiekėjo/Tiekėjų grupės nario arba Ūkio subjekto, kurio pajėgumais remiamasi grindžiant atitiktį Kvalifikacijos reikalavimams, darbuotojai (jeigu Tiekėjas SPS 5 priede nebus nurodęs, kad SPS 2 lentelės 1 ir/ar 2 ir/ar 4 ir/ar 6 punktui pagrįsti pasitelkia Kvazisubtiekėjus).

# **REIKALAVIMAI ŽALIESIEMS PIRKIMAMS IR KITI REIKALAVIMAI**

* 1. Pirkime taikomi žalieji reikalavimai, nurodyti 3 lentelėje ir kiti reikalavimai, nurodyti 4 lentelėje. Dokumentus, pagrindžiančius atitiktį žaliesiems reikalavimams, Tiekėjai privalo pateikti su Pasiūlymu. Atitiktį kitiems reikalavimams Tiekėjai privalo deklaruoti ir (arba) pateikti dokumentus, pagrindžiančius atitiktį šiems reikalavimams, 4 lentelėje nurodyta tvarka.

3 lentelė

|  |  |  |
| --- | --- | --- |
| **Eil. Nr.** | **REIKALAVIMAI ŽALIESIEMS PIRKIMAMS** | |
| **Reikalavimas** | **Pateikiami dokumentai** |
| 1. | Tiekėjas Sutarties vykdymo laikotarpiu teikiamoms paslaugoms taikys aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.  Lygiaverčiai įrodymai priimami tik jeigu Tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką. | SU PASIŪLYMU PATEIKIAMA:  Nepriklausomos įstaigos išduotas sertifikatas. Perkantysis subjektas pripažins lygiaverčius sertifikatus, išduotus kitose valstybėse narėse įsteigtų nepriklausomų įstaigų.  Perkantysis subjektas priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus ir pateikia įrodymus, kurie patvirtintų, kad tiekėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus tik jeigu Tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką. |

4.2. Žaliuosius reikalavimus pagal SPS 3 lentelės reikalavimą turi atitikti:

a)    Jei Pasiūlymą pateikia Tiekėjų grupė – reikalavimą turi atitikti bent vienas Tiekėjų grupės narys;

b)    Tiekėjas gali pasitelkti kitų ūkio subjektų pajėgumus tik tuo atveju, jeigu tie subjektai patys vykdys teiks paslaugas/vykdys darbus.

4 lentelė

|  |  |  |
| --- | --- | --- |
| **KITI REIKALAVIMAI** | | |
| **Eil. Nr.** | **Reikalavimas** | **Pateikiami dokumentai** |
|  | Tiekėjas, jo Subtiekėjas, Tiekėjų grupės nariai, Ūkio subjektai, kurių pajėgumais remiamasi, Tiekėjo siūlomų prekių gamintojas ar juos kontroliuojantys asmenys nėra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose[[2]](#footnote-3). | Atitikimas reikalavimui turi būti deklaruojamas Pasiūlyme (SPS 1 priedas).  Jei Perkančiajam subjektui kils abejonių dėl Tiekėjo nurodytos informacijos teisingumo, ekonomiškai naudingiausią pasiūlymą pateikęs Tiekėjas turės pateikti žemiau nurodytus (vieną ar kelis) dokumentus:  Jei Tiekėjas, jo Subtiekėjas, Tiekėjų grupės nariai, Ūkio subjektai, kurių pajėgumais remiamasi, Tiekėjo siūlomų prekių gamintojas ar juos kontroliuojantys asmenys yra juridiniai asmenys:   * juridinio asmens vadovo patvirtintą juridinio asmens steigimo dokumentų kopiją, * Juridinių asmenų registro išplėstinį išrašą su istorija, * Juridinių asmenų dalyvių informacinės sistemos išrašą, * duomenų apie juridinio asmens naudos gavėjus išrašą, * arba atitinkamus valstybės narės ar trečiosios šalies dokumentus, nurodančius tiekėją, jo subtiekėją, ūkio subjektą, kurio pajėgumais remiamasi, tiekėjo siūlomų prekių gamintoją kontroliuojančius asmenis ir (arba) jų bei juos kontroliuojančių asmenų registracijos vietą.   Jei Tiekėjas, jo Subtiekėjas, Tiekėjų grupės nariai, Ūkio subjektai, kurių pajėgumais remiamasi, Tiekėjo siūlomų prekių gamintojas ar juos kontroliuojantys asmenys yra fiziniai asmenys:   * asmens tapatybę patvirtinančio dokumento (tapatybės kortelės ar paso) kopiją, * leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, * pažymą apie deklaruotą gyvenamąją vietą; * arba atitinkamus valstybės narės ar trečiosios šalies dokumentus, nurodančius tiekėjo, jo subtiekėjo, ūkio subjekto, kurio pajėgumais remiamasi, ir (arba) tiekėjo siūlomų prekių gamintojo pilietybę ir nuolatinę gyvenamąją vietą.   Dokumentai, kuriuose nenurodytas galiojimo terminas, turi būti išduoti ar atspausdinti iš informacinės sistemos ne anksčiau kaip prieš tris mėnesius iki tos dienos, kai Perkančiojo subjekto prašymu Tiekėjas turi pateikti dokumentus.  Perkantysis subjektas turi teisę priimti ir kitus, Perkančiajam subjektui priimtinus dokumentus. |
|  | Tiekėjas, jo Subtiekėjas, Tiekėjų grupės nariai, Ūkio subjektas, kurio pajėgumais remiamasi, Tiekėjo siūlomų prekių gamintojas ar juos kontroliuojantys asmenys nėra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę. |
|  | Prekių kilmė nėra ir paslaugos nėra teikiamos iš VPĮ 92 straipsnio 15 dalyje numatytame sąraše nurodytų valstybių ar teritorijų. | Atitikimas reikalavimui turi būti deklaruojamas Pasiūlyme (SPS 1 priedas).  Jei Perkančiajam subjektui kils abejonių dėl tiekėjo nurodytos informacijos teisingumo, ekonomiškai naudingiausią pasiūlymą pateikęs tiekėjas turės pateikti dokumentus (vieną ar kelis), patvirtinančius prekių kilmę (prekių kilmės sertifikatas, gamintojo deklaracija ar kitas Perkančiajam subjektui priimtinas dokumentas, patvirtinantis ketinamų įsigyti prekių kilmę. |
|  | Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, nėra priėmusi sprendimo, patvirtinančio, kad šios lentelės 1 ir 2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų. | Atitikimas reikalavimui turi būti deklaruojamas Pasiūlyme (SPS 1 priedas). |
|  | Atsižvelgiant į tai, kad Pirkimo objektas apima VPĮ 92 straipsnio 13 dalyje numatytame sąraše nurodytų BVPŽ kodų[[3]](#footnote-4) prekes ar paslaugas, dėl šių prekių ar paslaugų Tiekėjas užtikrina, kad: |  |
|  | siūlomų prekių gamintojas ar jį kontroliuojantis asmuo nėra registruoti (jeigu gamintojas ar jį kontroliuojantis asmuo yra fizinis asmuo, nėra nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose[[4]](#footnote-5).  Jeigu prekių gamintojas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardintos Nacionaliniam saugumui užtikrinti svarbių objektų apsaugos įstatyme, šių subjektų atžvilgiu šis reikalavimas netaikomas. | **Su Pasiūlymu teikiama Nacionalinio saugumo reikalavimų atitikties deklaracija (SPS 6 priedas).**  Kitų dokumentų (vieno ar kelių) bus prašoma pateikti tik iš Tiekėjo, kuris pagal sudarytą pasiūlymų eilę, pateikė ekonomiškai naudingiausią pasiūlymą: Tiekėjo, jo Subtiekėjų, Ūkio subjektų, kurių pajėgumais remiamasi, Tiekėjų grupės narių ir juos kontroliuojančių asmenų dokumentai:  Jei Tiekėjas, jo Subtiekėjai, Ūkio subjektai, kurių pajėgumais remiamasi, Tiekėjų grupės nariai ar juos kontroliuojantys asmenys yra juridiniai asmenys:   * + juridinio asmens vadovo patvirtintą juridinio asmens steigimo dokumentų kopiją,   + Juridinių asmenų registro išplėstinį išrašą su istorija,   + Juridinių asmenų dalyvių informacinės sistemos išrašą,   + duomenų apie juridinio asmens naudos gavėjus išrašą,   + arba atitinkamus valstybės narės ar trečiosios šalies dokumentus, nurodančius tiekėją, jo subtiekėją, ūkio subjektą, kurio pajėgumais remiamasi, tiekėjo siūlomų prekių gamintoją kontroliuojančius asmenis ir (arba) jų bei juos kontroliuojančių asmenų registracijos vietą.   Jei Tiekėjas, jo Subtiekėjai, Ūkio subjektai, kurių pajėgumais remiamasi, Tiekėjų grupės nariai ir juos kontroliuojantys asmenys yra fiziniai asmenys:   * asmens tapatybę patvirtinančio dokumento (tapatybės kortelės ar paso) kopiją, * leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, * pažymą apie deklaruotą gyvenamąją vietą; * arba atitinkamus valstybės narės ar trečiosios šalies dokumentus, nurodančius tiekėjo, jo subtiekėjo, ūkio subjekto, kurio pajėgumais remiamasi, ir (arba) tiekėjo siūlomų prekių gamintojo pilietybę ir nuolatinę gyvenamąją vietą.   Dokumentai, kuriuose nenurodytas galiojimo terminas, turi būti išduoti ar atspausdinti iš informacinės sistemos ne anksčiau kaip prieš tris mėnesius iki tos dienos, kai Perkančiojo subjekto prašymu Tiekėjas turi pateikti dokumentus.  Perkantysis subjektas turi teisę priimti ir kitus, Perkančiajam subjektui priimtinus dokumentus. |
|  | paslaugų teikimas nebus vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.  Jeigu paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardintos Nacionaliniam saugumui užtikrinti svarbių objektų apsaugos įstatyme, šių subjektų atžvilgiu šis reikalavimas netaikomas. |
|  | Tiekėjas, jo Subtiekėjai, Tiekėjų grupės nariai ar Ūkio subjektai, kurių pajėgumais remiamasi, ar juos kontroliuojantys asmenys nėra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.  Jeigu Tiekėjas, jo Subtiekėjai, Tiekėjų grupės nariai ar Ūkio subjektai, kurių pajėgumais remiamasi, ar juos kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardintos Nacionaliniam saugumui užtikrinti svarbių objektų apsaugos įstatyme, šių subjektų atžvilgiu šis reikalavimas netaikomas. |
|  | Pirkime negali dalyvauti Tiekėjai, Subtiekėjai, Tiekėjų grupės nariai, Ūkio subjektai, kurių pajėgumais remiamasi, kuriems ar jų siūlomų prekių gamintojui, juos kontroliuojantiems juridiniams ir (ar) fiziniams asmenims taikomos Jungtinių Tautų saugumo tarybos, Europos Sąjungos, kitų tarptautinių organizacijų, kurių narė yra arba kuriose dalyvauja Lietuvos Respublika bei Jungtinių Amerikos Valstijų sankcijos (ribojamosios priemonės). | Atitikimas reikalavimui turi būti deklaruojamas Pasiūlyme (SPS 1 priedas). |
|  | Pirkime negali dalyvauti Tiekėjai, Subtiekėjai, Tiekėjų grupės nariai, Ūkio subjektai, kurių pajėgumais remiamasi vadovaujantis Europos Sąjungos Tarybos 2022 m. balandžio 8 d. reglamentu (ES) Nr. 2022/576, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, jeigu: | Atitikimas reikalavimui turi būti deklaruojamas Pasiūlyme (SPS 1 priedas). |
| a) | Tiekėjas (arba bent vienas iš Tiekėjų grupės narių) yra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga; |
| b) | Tiekėjas (arba bent vienas iš Tiekėjų grupės narių) yra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso SPS 4 lentelės 7 eilutės (a) punkte nurodytam subjektui; |
| c) | Tiekėjas ar jo atstovas yra fizinis ar juridinis asmuo, subjektas ar įstaiga, veikianti SPS 4 lentelės 7 eilutės (a) arba (b) punkte nurodyto subjekto vardu ar jo nurodymu; |
| d) | Bent vienas iš SPS 4 lentelės 7 eilutės (a) - (c) punktuose išvardytų subjektų Pirkime dalyvauja Subtiekėjais, tiekėjais ar Ūkio subjektais, kurių pajėgumais remiamasi, tais atvejais, kai jiems tenka daugiau kaip 10 % Sutarties vertės. |
|  | Pirkime negali dalyvauti Tiekėjai, Subtiekėjai, Tiekėjų grupės nariai, Ūkio subjektai, kurių pajėgumais remiamasi , kurie nėra registruoti (Tiekėjas, Tiekėjų grupės narys, Subtiekėjas, Ūkio subjektas, kurio pajėgumais remiamasi, Kvazisubtiekėjas, kuris yra fizinis asmuo – nuolat gyvenantis ar turintys pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje PĮ 29 straipsnio 4 dalyje nurodytus tarptautinius susitarimus. | Atitikimas reikalavimui turi būti deklaruojamas Pasiūlyme (SPS 1 priedas). |
|  | Tiekėjas privalo užtikrinti, kad Tiekėjas/ Tiekėjų grupės nariai ir jo pasitelkiami Subtiekėjai bei Ūkio subjektai, kurių pajėgumais remiamasi, būtų susipažinę su 2022 m. lapkričio 25 d. EPSO-G valdybos patvirtintu EPSO-G įmonių grupės tiekėjų etikos kodeksu[[5]](#footnote-6) ir 2023 m. birželio 29 d. EPSO-G valdybos patvirtinta EPSO-G įmonių grupės antikorupcinės veiklos politika[[6]](#footnote-7) prieš pradėdami vykdyti Sutartį. | Atitikimas reikalavimui turi būti deklaruojamas Pasiūlyme (SPS 1 priedas).  Ekonomiškai naudingiausią pasiūlymą pateikusiam Tiekėjui Perkantysis subjektas pateiks prašymą per 3 darbo dienas užpildyti Veiklos partnerių savanoriškai (neprivalomai) pildomą klausimyną, kurį sudaro tvarumo ir atitikties srities klausimai, išskyrus atvejus, kai ekonomiškai naudingiausią pasiūlymą pateikęs tiekėjas jau yra pildęs minėtą klausimyną per pastaruosius 12 mėn. Nepriklausomai nuo to, ar tiekėjas užpildys klausimyną, Perkantysis subjektas atliks su ekonomiškai naudingiausią pasiūlymą pateikusiu tiekėju susijusių duomenų iš klausimyno ir (ar) prieinamų šaltinių įvertinimą korupcijos rizikos aspektu. Perkančiajam subjektui nustačius galimas rizikas korupcijos aspektus, sudarant sutartį su Pirkimo laimėtoju gali būti taikomos su Pirkimo laimėtoju susijusios korupcijos rizikos valdymo priemonės pavyzdžiui, siūloma pasirašyti papildomą susitarimą prie pagrindinės sutarties, siūloma vykdyti išsamesnę sutartinių santykių stebėseną, siūloma Veiklos partnerio darbuotojus siųsti į korupcijos prevencijos mokymus ir pan. |

# **REIKALAVIMAI PASIŪLYMŲ PATEIKIMUI**

5.1. Pasiūlymą reikia pateiktiCVP IS priemonėmis į elektroninių pasiūlymų dėžutę ne vėliau kaip iki CVP IS nurodyto termino pabaigos. Perkantys subjektas, gavęs Pasiūlymą kitomis nei šiame punkte nurodytomis priemonėmis, apie tai informuoja Tiekėją, o tokio Pasiūlymo nenagrinėja ir nevertina.

**5.2. Kartu su Pasiūlymu Tiekėjas privalo pateikti:**

* + 1. Užpildytą ir kvalifikuotu elektroniniu ar fiziniu parašu pasirašytą Pasiūlymo formą. Kartu su Pasiūlymo forma nereikia pateikti pašalinimo pagrindų nebuvimą ir/ar kvalifikaciją patvirtinančių dokumentų, įrodančių atitikimą EBVPD nurodytai informacijai.
    2. Tinkamai užpildytą ir pasirašytą Tiekėjo (Tiekėjų grupės narių ir/ar Ūkio subjekto, kurio pajėgumais remiamasi atitikti Kvalifikacijos reikalavimus, įskaitant specialistus, kurių neketinama įdarbinti) EBVPD formą. Jei EBVPD formą elektroniniu ar fiziniu parašu pasirašo Tiekėjo, Tiekėjo grupės nario, Ūkio subjekto, kurio pajėgumais remiamasi atitikti Kvalifikacijos reikalavimus, vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti.
    3. Jeigu Pirkimo procedūrose dalyvauja jungtinės veiklos pagrindu susivienijusi Tiekėjų grupė, **kartu su Pasiūlymu ji turi pateikti jungtinės veiklos sutartį. Jungtinės veiklos sutarčiai keliami reikalavimai nurodyti BPS**.
    4. Jei Pasiūlymo formą elektroniniu ar fiziniu parašupasirašo Tiekėjo vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Pasiūlymą[[7]](#footnote-8).
    5. **Informaciją apie Ūkio subjektus, kurių pajėgumais remiamasi, Subtiekėjus ir Kvazisubtiekėjus pagal SPS 5 priedo formą.**
    6. Užpildytas ir pasirašytas deklaracijas, patvirtinančias sutikimą būti Tiekėjo Subtiekėju, Ūkio subjektu, kurio pajėgumais remiamasi Perkančiojo subjekto atliekamame Pirkime, ir/ar Kvazisubtiekėjo sutikimą būti įdarbintu Pirkimo laimėjimo atveju pagal SPS 5 priedo formoje esančius priedėlius arba kitus dokumentus, kuriuose būtų nurodytas Pirkimo pavadinimas ir perduodami atlikti/suteikti/tiekti konkretūs darbai/paslaugos/prekės, bei kurie patvirtintų, kad minėti subjektai sutinka/pasižada kartu su Tiekėju vykdyti Sutartį ir būti prieinami visos Sutarties vykdymo metu.
    7. **Tinkamai užpildytą ir pasirašytą Nacionalinio saugumo reikalavimų atitikties deklaraciją pagal SPS 6 priedo formą.**
    8. **Nepriklausomos įstaigos išduotą sertifikatą ar kitus įrodymus dėl atitikties žaliajam reikalavimui, kaip nurodyta SPS 3 lentelėje „Žalieji reikalavimai“.**
  1. Pasiūlymo forma ir Pirkimo sąlygų priedai (išskyrus EBVPD formą) turi būti pateikiama lietuvių kalba, kiti dokumentai (įskaitant EBVPD formą) gali būti pateikiami lietuvių arba anglų kalbomis.

# **PASIŪLYMŲ NAGRINĖJIMAS IR VERTINIMAS**

6.1. Pirkimo dokumentuose nustatytus reikalavimus atitinkantys Pasiūlymai bus vertinami pagal ekonomiškai naudingiausio Pasiūlymų vertinimo kriterijų – kainos ir kokybės santykį. Pasiūlymų vertinimo kriterijai ir ekonominio naudingumo vertinimo metodika pateikiama SPS 10 priede.

# **PASIŪLYMŲ GALIOJIMO UŽTIKRINIMAS**

* 1. Šio Pirkimo metu nereikalaujama pateikti Pasiūlymo galiojimo užtikrinimo.

# **KITOS NUOSTATOS**

8.1. Tiekėjas, kuris pateikė ekonomiškai naudingiausią pasiūlymą ir yra nustatytas galimu laimėtoju/laimėtoju, Perkančiojo subjekto prašymu per jo nustatytą terminą, kuris negali būti trumpesnis kaip 3 darbo dienos, privalės pateikti užpildytą SPS 7 priedą „Konfidenciali informacija“.

8.2. Jei Tiekėjas, kurio pasiūlymas pagal vertinimo rezultatus galės būti pripažintas laimėjusiu, nepateiks pašalinimo pagrindų nebuvimą ir/ar kvalifikaciją ir/ar kitus reikalavimus pagrindžiančių dokumentų, Sutarties įvykdymo užtikrinimo originalo, projektuotojo civilinės atsakomybės privalomojo draudimo liudijimo (poliso) kopijos, nepaaiškins pateikto Pasiūlymo arba Tiekėjas, kuris bus kviečiamas sudaryti Sutartį, atsisakys ją sudaryti, jis, Perkančiajam subjektui pareikalavus, turės sumokėti Perkančiajam subjektui 10 proc. Tiekėjo pasiūlymo kainos Eur be PVM dydžio baudą ir padengti Perkančiojo subjekto patirtus tiesioginius nuostolius, kiek jų nepadengia aukščiau nurodyta bauda. Tiesioginiais nuostoliais bus laikomas kainos skirtumas tarp Sutartį atsisakiusio pasirašyti Tiekėjo Pasiūlymo kainos Eur be PVM ir kito Tiekėjo, pasiūlymų eilėje esančio po atsisakiusio sudaryti Sutartį Tiekėjo, Pasiūlymo kainos Eur be PVM (jeigu atsisakiusio pasirašyti Sutartį Tiekėjo pasiūlymo kaina Eur be PVM bus mažesnė nei kito Tiekėjo, pasiūlymų eilėje esančio po atsisakiusio sudaryti sutartį Tiekėjo).

8.3. Perkantysis subjektas informuos Koordinavimo komisiją apie ketinamą sudaryti Sutartį, esant bent vienai BPS 16.1 punkte numatytai aplinkybei. Tuo atveju, jei bus vykdoma patikra dėl ketinamos sudaryti Sutarties atitikimo nacionalinio saugumo interesams, Tiekėjas, vadovaudamasis BPS 16 skyriaus nuostatomis, įsipareigoja nustatytais terminais pateikti Perkančiajam subjektui ir/ar kompetentingoms institucijoms visus duomenis, dokumentus ir sutikimus, būtinus šiai patikrai atlikti.

8.4. Tiekėjai, teikdami Pasiūlymą, turi įsivertinti, kad, jeigu ketinamos sudaryti Sutarties kaina bus didesnė nei 1/10 Perkančiojo subjekto įstatinio kapitalo, tai po Pirkimą laimėjusio Pasiūlymo paskelbimo prieš sudarant Sutartį Perkantysis subjektas Sutarties sudarymui privalės gauti ne tik Perkančiojo subjekto valdybos, bet ir visuotinio akcininkų susirinkimo pritarimą. Tuo atveju, jeigu Sutarties sudarymui reikalingas tik Perkančiojo subjekto valdybos pritarimas, Sutarties sudarymas gali užtrukti nuo mėnesio iki pusantro mėnesio nuo Pirkimo laimėtojo paskelbimo dienos. Tuo atveju, jeigu Sutarties sudarymui reikalingas ne tik Perkančiojo subjekto valdybos, bet ir visuotinio akcininkų susirinkimo pritarimas, Sutartis galės būti sudaryta ne ankščiau kaip po gauto visuotinio akcininkų susirinkimo, sušaukto Lietuvos Respublikos akcinių bendrovių įstatymo 26 straipsnyje nustatyta tvarka, pritarimo Sutarties sudarymui.

**9. SUTARTIES KAINA IR SUTARTIES ĮVYKDYMO UŽTIKRINIMAS**

9.1. Su Laimėjusiu Tiekėju sudaromos *Sutarties* kaina bus lygi *Laimėjusio Tiekėjo Pasiūlymo kainai.*

9.2. Sutartyje bus numatyti Sutarties įvykdymo užtikrinimo būdai, tokie kaip delspinigiai ir baudos, už Sutartyje numatytų įsipareigojimų netinkamą vykdymą ir (ar) nevykdymą.

9.3. Sutarčiai taikomas Sutarties įvykdymo užtikrinimas - banko garantija, kurios dydis – ne mažiau kaip 10% nuo projektavimo paslaugų kainos (su PVM). Laimėjęs Tiekėjas pateikia banko garantiją iki Sutarties sudarymo dienos. Reikalavimai banko garantijai, nurodyti Sutarties projekto 6.1 punkte.

1. **PRELIMINARUS PIRKIMO PROCEDŪRŲ VYKDYMO GRAFIKAS**
   1. Toliau Tiekėjų informacijai pateikiamas preliminarus planuojamas Pirkimo procedūrų vykdymo grafikas, kurio atskiri etapai nebūtinai sutaps su faktinėmis datomis. Tiekėjai visais atvejais turi vadovautis pirmiausia CVP IS ir Perkančiojo subjekto pranešimuose nustatytais terminais.

A black and white box with black text

Description automatically generated

# **PRIEDAI**

1 priedas – Pasiūlymo forma.

2 priedas – EBVPD.

3 priedas – Techninė (projektavimo) užduotis.

4 priedas – Sutarties projektas.

5 priedas – Informacija apie Ūkio subjektus, kurių pajėgumais remiamasi, Subtiekėjus ir Kvazisubtiekėjus.

6 priedas – Nacionalinio saugumo reikalavimų atitikties deklaracija

7 priedas – Konfidenciali informacija *(bus prašoma pateikti tik galimo laimėtojo/laimėtojo)*

8 priedas – Suteiktų paslaugų sąrašas *(bus prašoma pateikti tik galimo laimėtojo);*

9 priedas – Specialistų sąrašo forma *(bus prašoma pateikti tik galimo laimėtojo);*

10 priedas – Ekonomiškai naudingiausio Pasiūlymo vertinimo metodika

11 priedas – Konfidencialumo įsipareigojimas.

12 priedas – Priimtinų bankų sąrašas.

Rengė:Monika Puidokė, tel. +370 656 78627

1. EBVPD gali būti užpildytas internetu (http://ebvpd.eviesiejipirkimai.lt/espd-web/), importuojant prie Pirkimo dokumentų (CVP IS Pirkimo kortelėje esantį) pridėtą XML failą, arba PDF failą (užpildytas EBVPD turi būti atspausdinamas, pasirašomas ir nuskenuotas pridedamas prie Pasiūlymo dokumentų).

   EBVPD pildymo instrukcija: <http://vpt.lrv.lt/uploads/vpt/documents/files/EBVPD%20pildymas(Tiek%C4%97jas).pdf> [↑](#footnote-ref-2)
2. Rusijos Federacija; Baltarusijos Respublika; Rusijos Federacijos aneksuotas Krymas; Moldovos Respublikos Vyriausybės nekontroliuojama Padniestrės teritorija; Sakartvelo Vyriausybės nekontroliuojamos Abchazijos ir Pietų Osetijos teritorijos. [↑](#footnote-ref-3)
3. <https://e-seimas.lrs.lt/portal/legalAct/lt/TAD/1a061730b0c711ecaf79c2120caf5094?positionInSearchResults=0&searchModelUUID=abee87f1-00ff-4739-a7d0-cc285f293fa1> [↑](#footnote-ref-4)
4. Rusijos Federacija; Baltarusijos Respublika; Kinijos Liaudies Respublika, netaikoma Atskirajai Taivano, Penghu, Kinmeno ir Madzu muitų teritorijai; Rusijos Federacijos aneksuotas Krymas; Moldovos Respublikos Vyriausybės nekontroliuojama Padniestrės teritorija; Sakartvelo Vyriausybės nekontroliuojamos Abchazijos ir Pietų Osetijos teritorijos [↑](#footnote-ref-5)
5. Skelbiama Epso-G įmonių grupės tinklapyje adresu: https://www.epsog.lt/uploads/documents/files/Politikos/2022-11-25%20Tiekeju%20etikos%20kodeksas.pdf [↑](#footnote-ref-6)
6. Skelbiama Epso-G įmonių grupės tinklapyje adresu: https://www.epsog.lt/uploads/documents/files/Politikos/Antikorupcines%20veiklos%20politika.pdf [↑](#footnote-ref-7)
7. Pagal Lietuvos Respublikos civilinio kodekso 2.140 straipsnio 1 dalį, juridinio asmens duodamą įgaliojimą pasirašo jo vadovas. Ant įgaliojimo, kuris sudaromas ne informacinių technologijų priemonėmis, dedamas to juridinio asmens antspaudas, jeigu jis antspaudą privalo turėti; pagal Lietuvos Respublikos civilinio kodekso 2.142 straipsnio 1 dalį, įgaliojimo terminas gali būti apibrėžtas ir neapibrėžtas. Jeigu terminas įgaliojime nenurodytas, tai įgaliojimas galioja vienerius metus nuo jo sudarymo dienos. [↑](#footnote-ref-8)